Faktooring toob tavaliselt kaasa kaks kulu: lepingutasu ja arve käsitlustasu. Pangad küsivad tavaliselt lepingu sõlmimise tasu, mis on enamasti 1% lepingulimiidist. Sellele lepingutasule lisandub veel arve käsitlustasu (iga arve kohta), mis on pankades enamasti 0,1%–1% arve summast.
Üks soodsam alternatiiv on kasutada lihtfaktooringut nagu seda pakuvad Investly ja Factor. Taolised faktooringupakkujad tegutsevad arvete rahastamise põhimõttel, rahastades üksikuid arveid ning küsides üksnes arve käsitlustasu. Investlys on näiteks arvepõhine teenustasu 1,65-2,6% 30-päevase müügiarve väärtusest.
Näide lihtfaktooringu hindadest:
Investly: 1000-eurone arve 30-päevase perioodiga – saad kätte umbes 982 eurot;
Factor: 1000-eurone arve 22-30-päevase perioodiga – saad kätte 979 eurot.